Živimo v času, ko se moramo vse bolj zavedati, da je za nas vse bolj potrebna skrb za okolje in trajnostni razvoj.

Sajenje dreves je dejavnost, ki aktivno prispeva k zmanjševanju onesnaženosti zraka in podnebnih sprememb.

S pravkar posajeno Nešpljo smo se pridružili vsem, ki jim je skupen boj proti vsem brezbrižnim onesnaževalcem okolja. Naj dolgo in plodno raste.

**Zakaj drevesa?**

Drevesa nam pomagajo v boju proti podnebnim spremembam, čistijo nam zrak, ponujajo zatočišče mnogim življenjskim skupnostim in ohranjajo naravno ravnovesje na našem planetu. In prav zato so naša prihodnost.

Kot je v zadnji kitici pesmi Ptice zapisal Tone Pavček:

… da si majhen kot mravlja

     in velik kot ocean

     in da v tebi proslavlja

     sonce  svoj rojstni dan.

Zato posadimo še kakšno drevo in bodimo sprememba, ki si jo želimo doživeti.